Szabó Dénes
Szabó Dénes a Nyíregyházi Cantemus Kórus igazgatója, a nyíregyházi Kodály Zoltán Általános Iskola énektanára, és a Debreceni Egyetem karvezetés tanára.
1947-ben született Makón. Tanulmányai befejezése után 1969-ben a nyíregyházi Kodály Zoltán Általános Iskolában kezdte énektanári és zenepedagógusi munkáját, melynek ebben az évben ünnepli 40. évfordulóját. A Cantemus Gyermekkar  és a  Pro Musica Leánykar karvezetője. Énekkaraival az elmúlt negyven évben számos nemzetközi versenyen vett részt, a világ számos országában turnéztak. Szabó Dénes nemzetközi és hazai szakmai konferenciák, énekkari, zenei és kulturális fesztiválok keresett, rendszeres résztvevője. Karnagyi mesterkurzusokat, bemutató próbákat vezet idehaza és külföldön. Számos nemzetközi kórusversenyen volt zsűritag. Szabó Dénes zenepedagógiai és karnagyi tevékenységének elismerései közül kiemelkedik a Liszt-díj, a Bartók-Pásztory díj, a Kossuth-díj, a Magyar Örökség-díj, a Príma Díj és a Kölcsey-díj.